Na osnovu člana 116 stav 3 Zakona o planiranju prostora i izgradnji objekata („Službeni list Crne Gore“, br. 64/17, 44/18, 63/18 i 11/19) i člana 53 stav 1 tačka 4 Statuta Opštine Tuzi („Službeni list Crne Gore – opštinski propisi“, br. 24/19 i 05/20), uz predhodnu saglasnost Ministarstva održivog razvoja i turizma i Uprave za zaštitu kulturnih dobara, Skupština Opština Tuzi, na sjednici održanoj dana 09.06.2020. godine, donijela je

**ODLUKU**

**o donošenju Programa privremenih objekata za teritoriju opštine Tuzi**

**Član 1**

DONOSI SE Program privremenih objekata za terutoriju opštine Tuzi za period od maja 2020. do maja 2025. godine (u daljem tekstu Program privremenih objekata).

Program iz stava 1 ovog člana čini sastavni dio ove odluke.

**Član 2**

Program privremenih objekata definiše lokacije i uslove za postavljanje, odnosno građenje svih vrsta privremenih objekata na javnom i privatnom zemljištu, koji se nalaze na teritoriji opštine Tuzi.

**Član 3**

Program privremenih objekata donosi se za period od 5 godina.

**Član 4**

Program privremenih objekata sastoji se iz tekstualnog i grafičkog dijela.

Tekstualni dio sadrži opšte odredbe, prostorno zoniranje, analizu stanja, kategorije privremenih objekata sa urbanističkim uslovima kao i smjernice za zaštitu prirode, životne sredine i kulturnih dobara. U grafičkom dijelu prikazane su lokacije privremenih objekata po zonama i tabelarni pregled objekata po zonama.

**Član 5**

O sprovođenju Programa staraće se Sekretarijat za planiranje i uređenje prostora i komunalne poslove.

Inspekcijski nadzora nad primjenom Programa privremenih objekata vrši nadležni inspekcijski organ.

**Član 6**

Ova Odluka stupa na snagu osmog dana od dana objavljivanja u „Službeni list Crne Gore – opštinski propisi“.

Broj: 02-030/20-5382

Tuzi, 09.06.2020.godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**